| **Heckler & Koch MG4** |
| --- |
|  |
| **Tipas** | lengvasis kulkosvaidis |
| **Variantai** | MG4E, MG4KE |
| **Konstruktorius** | Heckler & Koch |
| **Šalis** | Vokietijos vėliava Vokietija |
| **Sukurtas** | 10-tas dešimtmetis. |
| **Gamintas** | 2001-dabar, Heckler & Koch |
| **Naudotas** | 2005 m. - dabar |
| **Naudotojai** | Vokietijos vėliava VokietijaPortugalijos vėliava PortugalijaParagvajaus vėliava ParagvajusIspanijos vėliava Ispanija |
| **Kalibras, mm** | 5,56 |
| **Šovinys, mm** | 5,56×45 mm NATO |
| **Šaudymo sparta, n/min.** | 775-885 |
| **Svoris, kg** | 8,50 (MG4)7,90 (MG4E)7,70 (MG4KE) |
| **Ilgis, mm** | 1050 mm (peties atrama ištiesta) (MG4, MG4E)830 mm (atrama užlenkta) (MG4, MG4E)950 mm (peties atrama ištiesta) (MG4KE)750 mm ((atrama užlenkta) (MG4KE) |
| **Vamzdžio ilgis, mm** | 480 mm (MG4, MG4E)402 mm (MG4KE) |
| **Pradinis greitis, m/s** | 920 (MG4, MG4E)880 (MG4KE) |
| **Taikymo tolis, m** | efektyvusis nuotolis:1000 m (MG4, MG4E)900 m (MG4KE) |
| **Dėtuvė** | išsiardanti juosta (100 ar 200 šov.) |

**Heckler & Koch MG4** – Vokietijos kompanijos *Heckler & Koch* sukurtas juostinis 5,56 mm kalibro lengvasis kulkosvaidis.

Istorija ir paskirtis
---------------------

Kulkosvaidis buvo sukurtas XX a. 10-to dešimtmečio antroje pusėje. Pirmą kartą viešai demonstruotas 2001 m. Pradžioje, iki priimant į Bundesvero ginkluotę, vadintas MG43.

Numatyta, kad Bundesvere jis pakeis dabartinį 7,62 mm kalibro universalųjį kulkosvaidį MG3 kaip skyriaus ugnies paramos ginklas. Kitur jis papildys MG3 galimybes.
MG4 taip pat bus antrinis ginklas naujose pėstininkų kovos mašinose „Puma".

MG4 sukurtas kaip lengvas, maksimaliai naudotojui saugus ginklas, kuris turi veikti ir nepalankiomis sąlygomis bei naudoti įvairių gamintojų šovinius nereguliuojant dujų nukreipimo sistemos.

Konstrukcija
------------

Bundesvero MG4 su optiniu taikikliu.
MG4 yra oru aušinamas juostinis kulkosvaidis su dujų varoma automatika ir sukamąja spyna. Konstrukcija gana panašus į belgišką lengvąjį kulkosvaidį *FN Minimi*.
Turi du šaudymo režimus – automatinį ir trumpų papliūpų. Saugiklis sujungtas su šaudymo perjungikliu. Perjungiklį įjungus į poziciją „saugu" mechaniškai blokuojamas nuleistuko mechanizmas bei spyna, jei yra užvesta. Jei spyna nėra visiškai atitraukta atgal, atsitiktinį šūvį blokuoja automatinis mechanizmas, neleidžiantis spynai judėti pirmyn. Be to, skiltuvas negali pasiekti šovinio kapsulės, kol šovinys nėra visiškai įstumtas į šovinio lizdą.

Kulkosvaidžiui šoviniai tiekiami iš ardžiosios šovinių juostos. Iššautos tūtelės metamos žemyn, nors galima perjungti, kad jas mestų dešinėn.

MG4 turi kaldintą vamzdį, kurį įkaitusį galima saugiai pakeisti nenaudojant pirštinių – keičiant vamzdį panaudojama pernešimo rankena. Kulkosvaidį pernešant jo ilgį galima sutrumpinti buožę užlenkus kairėn, prie uokso. MG4 su užlenkta buože normaliai šaudo. Buožės viduje yra ginklo valymo komplektas.

Į komplektą įeina užlenkiamos kojelės. Uoksas turi specialius elementus, kurie leidžia MG4 uždėti ant standartinio amerikietiško trikojo stovo M122. Šaudymas nuo tokio stovo stabilesnis, padidėja šaudymo tikslumas.

Standartinėje komplektuotėje MG4 turi mechaninis taikiklį, sugraduotą kas 100 m iki 1000 m. Optiniai ar naktiniai taikikliai tvirtinami prie Piketinio pamatėlio, esančio virš uokso juostos tiektuvo dangtelio. Bundesvero modelio MG4 turi 3 kartus didinančius optinius taiklius.

Naudotojai
----------

* Albanijos vėliava Albanija: Standartinis būrio lygio paramos ginklas.
* Estijos vėliava Estija: Specialiosios pajėgos.
* Vokietijos vėliava Vokietija: Standartinis būrio lygio paramos ginklas Bundesvere, nuo 2005 m.
* Malaizijos vėliava Malaizija: Specialiosios pajėgos.
* Portugalijos vėliava Portugalija
* Ispanijos vėliava Ispanija: 2007 m. užsakė 1800–2000 vnt. MG4E, kurie turi būti perduoti per 4 metus.
* Turkijos vėliava Turkija

### Kiti

* Sirijos sukilėliai: ėmė naudoti 2012 m. gegužę..

Nuorodos
--------

1. ↑
2. ↑  „The MG4 (MG43) Newest Belt Fed 5.56mm x 45 NATO". *HKPRO.COM*. Nuoroda tikrinta 2009-05-02.
3. ↑  „MG4 Specifications". *heckler-koch.de*. Suarchyvuotas originalas 2011-06-29. Nuoroda tikrinta 2011-07-24. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
4. ↑  „Maschinengewehr MG4". *Presse- und Informationszentrum Streitkräftebasis* (vokiečių). Streitkräftebasis. 2006-11-13. Nuoroda tikrinta 2009-05-02.
5. ↑
6. ↑  „Spanish Army procures the MG4 E". Heckler & Koch. 2007-08-02. Nuoroda tikrinta 2009-05-02.
7. ↑  „US-Arab exercise drills Iran landing. Syrian rebels obtain German machine guns". 2012-05-29. Nuoroda tikrinta 2012-05-29.